PROSINAC, 1985.
To je bio blagdanski tjedan, 16. prosinca. Ljudi su bili u božićnoj kupnji.
Sjedila sam u uredu bez prozora, što nije bila rijetkost,
i radila na slučaju Castellano.
Paul Castellano čeka suđenje u najvećoj istrazi o organiziranom kriminalu.
Na tome sam radila gotovo godinu dana.
Optužen je za ubojstvo, iznuđivanje, krijumčarenje droge i reket.
Paul Castellano smatran je šefom svih šefova u 80-ima.
Bio je šef najveće mafijaške obitelji,
obitelji Gambino.
Castellano je večeras napustio sudnicu na Manhattanu.
Platio je jamčevinu od dva milijuna dolara.
Mislila sam da je slučaj neprobojan. Trebalo ga je samo završiti.
Odjednom mi je počeo zvoniti telefon.
Svijetlile su sve linije.
Bio sam u redakciji vijesti postaje Channel 11.
Odjednom se javio policijski radio
zbog pucnjave u Midtownu.
Čuli su se pucnjevi s ulice u 17.20…
U 46. ulici.
Ispred Spark Steak Housea.
- Je li čovjek na ulici? - Leži na ulici pokraj auta.
Dvoje je ljudi drsko pokošeno malo poslije 17 sati
tijekom božićne kupnje.
Tipovi su izgledali kao bijelci.
Sva trojica su bila u balonerima.
Agent FBI-a me pitao: „Laura, sjediš li?”
Pitala sam je li sve u redu. Rekao je: „Ne. Castellano je mrtav.”
Mrtav je veliki Paul Castellano, najmoćniji mafijaški boss u Americi.
Ustrijeljen je više puta
kad je izlazio iz limuzine s čuvarom
Tommyjem Bilottijem.
Bila sam preneražena. Samo… Nisam mogla vjerovati.
Ode godina dana rada.
Kralj je mrtav.
Što se dogodilo?
To je velika stvar. Kao da ubiješ predsjednika.
Tko bi imao muda ubiti šefa svih šefova?
Nazvao sam kapetana i rekao:
„Ubili su Paula.” Bio je jako miran, a onda je rekao…
Ton glasa mu je bio… Pomislio sam: „Sranje.”
Kad sam spustio slušalicu, rekao sam: „Jebote, uspjeli su.”
Nekoliko sati nakon ubojstva
svima je postalo jasno
tko je to organizirao. To je bio John Gotti.
Vlada kaže da je John Gotti hladnokrvni ubojica…
NOVI KUM VODI KLAN GAMBINO
…najmoćniji mafijaški boss u Americi.
Nego!
John Gotti bio je Marvelov superjunak prije nego što je bilo Marvelovih filmova.
Bio je savršen lik za to vrijeme u New Yorku.
JAVNI NEPRIJATELJ BROJ 1 PRAVI KUM
SMIJE SE ZAKONU
Mafija bi trebala biti tajna organizacija.
Šepurio se.
Dodvoravao se kamerama.
Volio je biti u središtu pozornosti, a javnost ga je voljela.
Policija je izgledala nesposobno.
SLOBODAN JE!
Nije ga bilo briga za FBI,
hoće li te uhititi, hoćeš li ići u zatvor.
NEDUŽAN
Ovo je bila pljuska saveznoj vladi.
NESTAO GOTTIJEV SVJEDOK
Bio je ubojica. Bio je gangster.
Grad je bio naš.
Htjeli smo ga srušiti.
To je to. Uhvatite Gottija.
Slušaj što ti govorim. Možda poznaješ 50 Andyja, 500 Carla,
25 Ala, 30 Paula.
Ali samo je jedan John Gotti, jebem ti.
UHVATITE GOTTIJA
New York je 80-ih bio savršeno vrijeme za kriminalce.
Mogao si se izvući sa svime.
Izvukao bi se s ubojstvima, dilanjem droge, iznudama.
New York je bio naš.
Sve si mogao učiniti. Sve.
Zarađujemo milijune na ulici.
Sve se vrtjelo oko krznenjaka, nakita.
Sve je odisalo glamurom.
- Da. - Opa.
Ljudi nisu mogli vjerovati.
Tko ne bi htio biti kao mi? Tko ne bi htio biti kriminalac?
Sve je to utjelovio John Gotti.
Trebalo ga se bojati.
Traže ubojicu koji je smaknuo mafijaškog kuma
Paula Castellana.
SAVEZNI ISTRAŽNI URED, FBI
Godine 1985. imao sam 29, 30 godina.
U FBI-u sam radio pet godina.
Ubojstvo Paula Castellana velika je stvar.
Provjeravali smo što se da saznati na ulici.
Imali smo sreće što su nam doušnici bliski najužem krugu rekli
da iza toga stoji Gotti.
Bili su upleteni brojni napadači.
Problem je što ne mogu svjedočiti i reći istinu.
Razotkrili bi se.
Zato smo morali tražiti svjedoke koji će ih prepoznati.
Ljudi nisu govorili. Nema šanse.
Tko će reći da je nešto vidio?
Za to biste morali biti idiot jer bi vam dani bili odbrojeni.
Boje se. Znaju što im mafija može učiniti.
New York 50 godina nije vidio tako veliko mafijaško ubojstvo.
Kad sam čuo za Castellanovo ubojstvo 1985.,
sve je upućivalo na Gottija jer je on bio takav.
Gotti i ja smo se zajedno probijali 70-ih.
Pljačkali smo kamione s Tommyjem DeSimoneom.
Njegov je lik u Dobrim momcima glumio Joe Pesci.
Kako to misliš, nemoj?
Kad ste napredovali u mafiji, morali ste učiniti nešto, ubiti nekoga.
Tada bi vas smatrali potencijalnim pravim mafijašem.
John Gotti imao je velika muda.
Bio je spreman ubiti i ništa ne pitati.
Šef ti kaže i ti to učiniš.
SVIBANJ, 1973.
James McBratney bio je opaki tip sa Staten Islanda
čija je ekipa otimala talijanske mafijaše i tražila otkupninu.
Kad se pročulo, John Gotti dobio je zadatak
da ubije McBratneya.
John je s još dvojicom otišao na Staten Island
i ubio ga u baru.
Trojica su se hrvala s McBratneyem.
Onda su se začula tri hica, bijesno i naglo. Jedan, dva, tri.
Jimmy McBratney je mrtav. Trojica muškaraca bježe.
John je uhićen.
NJUJORŠKA POLICIJA
Otišao je u zatvor. Izašao je 1977. Tad je postao pravi mafijaš.
Zaradio je svoje mjesto.
Postao je prijatelj.
Postoje razne vrste žargona i terminologije,
ali to znači da je postao član mafijaške obitelji.
Trebao je postati mafijaški šef New Yorka,
a ja sam se nasmijao.
Ali John Gotti bio je mnogo pametniji nego što su svi mislili.
SRPANJ, 1977.
PROSINAC, 1985.
Danas su neki policijski službenici tiho nagađali
da je ubojstvo na mafijaškog šefa
naručeno iz same obitelji Gambino.
Nas je to u FBI-u frustriralo.
Znali smo tko je to učinio. Znali smo tko je to naručio.
Ali moraš im suditi na sudu i dokazati to.
To je velik teret.
Od svjedoka ništa.
Očajnički smo htjeli izgraditi taj slučaj kako smo god mogli.
Mafijaška obitelj je poput tvrtke.
Moraju se sastati i razgovarati, prikupiti novac, izdati naredbe,
počiniti zločine.
Počeli smo jače nadzirati Johna Gottija i shvatili smo da se sastaje
u svom klubu u Queensu, Bergin Hunt & Fish Club.
Svaka mafijaška obitelj imala je klub. Gotti je imao Bergin Hunt & Fish Club.
Otac me odveo onamo s 12 ili 13 godina.
Tada sam počeo shvaćati
što moj otac radi, tko je. Bio je mafijaš.
To je bio naš ured.
Družili smo se i razgovarali o zločinima.
Dan bismo počeli u klubu, jeli bismo peciva i pili kavu.
A onda smo do kraja dana pljačkali New York.
Uvijek poželiš da imaš mikrofon jer vidiš kako ulaze u klub.
Znaš da razgovaraju. Poželiš snimiti taj razgovor.
Znaš da će biti ilegalno. To nije tako lako učiniti.
Jedna od najtežih stvari u slučaju bila je što su sve agencije
htjele sudjelovati zbog slave.
Imali smo dogovor s policijom, OCTF-om. Svi su sudjelovali.
JEDINICA ZA ORGANIZIRANI KRIMINAL, OCTF
Jedinica za organizirani kriminal nije imala resurse koje je imao FBI.
FBI je bio poput 3. divizije marinaca.
Imali su ljude. Imali su novac.
Imali su sve što trebate.
Jedinica za organizirani kriminal bila je više poput SEAL-ovaca.
Mogli smo biti puno brži.
Bili smo mali. Bili smo spretni.
Postali smo konkurencija FBI-ju.
Zato su se odjednom odlučili jako truditi kako bi uhvatili korak s nama.
Istraga nas je odvela korak-dva ispred FBI-a.
Imali smo opravdanu sumnju
što nam je omogućilo prisluškivanje kluba
sedam mjeseci prije nego što je Castellano ubijen.
PROSINAC, 1985.
TRAVANJ, 1985.
U 80-ima, kad smo pratili mafijaše, to nije bio lak zadatak.
Otkad su izašli iz kuće, dok se uvečer nisu vratili.
Stalno su promatrali.
Ali ljudi su većinom robovi navika, kao John Gotti.
Svaki je dan izlazio u isto vrijeme.
Svaki je dan išao na isto mjesto.
U Bergin Hunt & Fish Club na 101. aveniji.
Znali smo da Gotti ima potencijala
pa nam se činilo da se isplati uložiti vrijeme i novac u to mjesto.
Znali smo da su svi pokušali prisluškivati Bergin Hunt & Fish Club.
Ured tužitelja Queensa i FBI nisu uspjeli.
Zato smo morali biti vrlo oprezni.
Moralo ti je biti jasno da si stranac u toj četvrti.
Bio si kao gromada ugljena koja viri iz polja pamuka.
Ljudi su pazili nadzire li ih netko.
Znači, morao sam stvoriti scenu.
Jedan je detektiv stalno parkirao kamion
pokraj kluba Bergin.
Stavljao je kartone kako bi ih pokupili smetlari.
Ljudi su se navikli na to.
Pio je kavu u zalogajnici preko puta.
Pročitao bi novine, sjeo u kamion i otišao.
Ta je rutina postala poznata ljudima.
To je trajalo mjesec dana.
6. SVIBNJA 1985.
13. SVIBNJA 1985.
Došao je dan kad smo odlučili krenuti.
Jedan je sjajno obarao brave.
Sjajno.
To je popodne detektiv stavio kutiju od hladnjaka.
Blizu vrata.
Planirali smo sljedeće. Ako netko prođe,
to je samo prazna kutija pokraj zgrade.
U kutiji je…
Čovjek za bravu.
Kutija je bila otvorena s jedne strane.
Javio nam je čim je otvorio vrata.
Tim je krenuo na posao. Postavio je uređaje za prisluškivanje.
Bio sam stražar.
Vidio sam ulaz.
Kad uđete, prvo snimite cijeli prostor.
Gdje je najočitije mjesto na kojemu će se ljudi okupljati?
Gdje ćeš najprije čuti razgovore?
Jedna su vrata vodila u sobu odostraga.
Izgledala je kao brijačnica.
Ondje je bio obični brijački stolac.
Pokraj je bio telefon.
Očito je ondje John sjedio.
Znali smo kakav je. Svi su bili ispod njega.
Ondje smo stavili uređaj.
Bili su unutra 20, 30 minuta,
a onda je iznenada prošao auto.
Sjedili su i promatrali Bergin Hunt & Fish Club.
Situacija je bila jako neizvjesna.
Upozorio sam tim da je netko sumnjičav,
da imamo goste.
Čuli smo da netko trese vrata.
Hoće li ući? Imaju li oružje?
Rekao sam: „Ni makac. Mi smo provalnici.
Da vidimo što će oni.”
Odlučio sam doći iza ugla.
Iz nepoznatog su me razloga slijedili.
Slijedili su me otprilike kilometar.
Ulazni tim je brzo dovršio posao.
Otišli su brzo poput lopova.
Postavili smo uređaje.
Uspostavili smo vezu za našeg analitičara Grega Stasiuka
da može prisluškivati i skupljati podatke.
U jednom od prvih razgovora koje sam slušao
čuo sam kako govore da će ubiti nekoga.
Pomislio sam: „Ne mogu vjerovati da su tako otvoreni!”
Treba ti vojska da ga središ. Proganjali bi me i FBI i njegovi.
Ali zvuk nije bio dobar.
Zvučao je čudno, kao da nešto nije u redu.
Big Boy Fritz. Ondje je sve spremno. Čekaju te.
Shvatio sam da nema nikoga.
Na televiziji je bio neki mafijaški film. Ljudi su razgovarali na televiziji.
I onda sam napokon začuo glas Johna Gottija.
Moraš naučiti držati jezik za zubima.
Njegov je glas prepoznatljiv.
Želiš rajčice?
Ne rajčice iz staklenika. Narančaste su i bez okusa.
Sud nam daje 90 sekundi da utvrdimo razgovaraju li o zločinu.
Onda moramo prestati snimati i prestati slušati.
Nakon možda dvije minute nastavljamo.
Idi onamo, sada imaš rajčice iz Izraela.
Imaju sve.
U tih je 90 sekundi zviždao ili… Bilo je prilično dosadno.
Moraš kušati punjenu papriku njegove žene.
Moraš vidjeti kako ih puni. Zaboravi.
Ali i tada smo naučili nešto o njemu.
Hej, Bobby! Na čije smo vjenčanje otišli ovaj vikend?
Sin Franka DeCicca.
- Kako je vjenčanje izgledalo? - Kao tvoje.
Iz razgovora se vidjelo
da svi misle kako će biti glavni. Njegovi su mu se divili.
Jedan šupak, John Gotti.
Možda jesam davež, ali sam i prijatelj.
Uvijek je bio pametan, bistar, duhovit.
U njemu je bilo nečega.
Neopisivo nas je privlačio. Tako je to bilo.
Volio sam gledati utakmice kad sam se kladio.
Živciranje me ždere.
Vidjelo se da je John Gotti imao gadnu ovisnost o kockanju.
Osma utrka, krenuli su.
Mogao sam ispuniti cijelu enciklopediju
načinima na koji gubiš. To bi bio bestseller.
Prvobitni sudski nalog daje ti ovlasti
za elektronički nadzor od 30 dana,
a onda ga moraš obnoviti.
Moraš u razgovorima pronalaziti zločine
kako bi obnovio elektronički nadzor.
Budući da je Gotti kockao i sam,
nismo znali što je legalno, a što ilegalno.
Nije protuzakonito kockati.
U New Yorku je ilegalno samo organizirati klađenje.
New England, dva polaganja u 15 sekundi!
Odlučili smo da se ne isplati dalje prisluškivati.
Obavijestili smo sud i prekinuli prisluškivanje.
Nismo čuli ništa što bi upućivalo na to
da Gotti planira napad na Castellana.
LISTOPAD, 1985.
PROSINAC, 1985.
Udarna vijest je i dalje ubojstvo Paula Castellana na Manhattanu.
Pogrebno poduzeće u Brooklynu prepuno je cvijeća zbog bdijenja.
Sigurno ga je poslao i naručitelj ubojstva.
U policiji se šire glasine oko čovjeka
koji bi najviše profitirao
Castellanovom smrću.
To je navodni kapo obitelji Gambino i mogući nasljednik John Gotti.
Tjedan dana poslije ubojstva sastali su se svi kapetani.
Glasali su za Johna, a onda je John imao veliku božićnu zabavu u El Caribu.
Kako to najbolje opisati?
Kao kad filmske zvijezde čekaju dodjelu Oscara.
Tu su bile sve obitelji, svi su čekali.
„Idemo. Ovo je velika noć.”
Bilo je toliko ljudi da niste mogli ući.
Svi su se htjeli ulizati Johnu.
Došla je cijela obitelj. Ondje je bilo 300 ljudi.
I ja sam bio ondje. Ondje se predstavio kao šef.
Ušao je poput sile prirode.
Zabačena ramena, samouvjeren, veoma snažne osobnosti.
Svi su mu prilazili.
„Johne, čestitam!” Ljubljenje, rukovanje.
„Čestitam.”
Bio sam presretan. Bio mi je u kvartu. Imao sam dobar odnos sa šefom.
Bio sam mu drag.
Svi smo bili veseli.
Pogledajte lice ovog čovjeka. Možda je već novi kum.
Policija vjeruje i da možda stoji iza ovoga.
Zove se John Gotti.
Član je mafijaške obitelji Gambino,
obitelji koju je vodio Castellano.
Kad vidite policijsku fotografiju, odmah se ističe.
Bio je zgodan tip.
Počeli smo istraživati.
Saznali smo da je prodavao potrepštine za vodoinstalatere.
Tako je pisalo na vizitki. Zarađivao je 25 000 dolara na godinu.
No vozio se u Mercedesu vrijednom 60 000 dolara.
POLICIJA PRATI ČOVJEKA IZ QUEENSA
Nakon što su Castellano i Bilotti ubijeni, preslušali smo vrpce da nađemo dokaze
koji bi potvrdili Gottijevu umiješanost u ubojstvo Castellana i Bilottija.
Detektiv je na nekim snimkama napisao
da se ništa ne čuje.
Morali smo revidirati sve te snimke.
Posebno one na kojima se ništa ne čuje.
Tu smo počeli slagati dijelove slagalice.
Shvatili smo da je početkom ljeta
u obitelji Gambino vladala velika napetost
između Paula Castellana i Johna Gottija.
Kako me kreten raspizdio! Jebote, dosta nam ga je!
Nek se jebe.
Paule, gledaj svoje posle.
Paul Castellano imao je propis.
Ako dilaš drogom, poginut ćeš.
To je bio temelj
problema Johna Gottija tog ranog ljeta.
U Johnovoj ekipi dvojica su dilala drogu.
Jedan mu je bio brat, a drugi najbolji prijatelj.
Uhićeni su i optuženi zbog dilanja droge.
- Mičite se! - Maknite se s puta!
To je bio standard u mafiji.
Nisi smio dilati jer te mogu uhititi.
Možeš dobiti 30, 40, 50 godina.
Neki mogu dobiti i doživotnu kaznu.
Zato je vlada mogla obrađivati te tipove.
„Želiš li guliti doživotnu ili se prebaciti
i postati svjedok ili doušnik?”
MAFIJA TE UVIJEK SUSTIGNE
Znači, tko dila, ubojstvo bira.
Mnogi su se držali pravila i nisu zarađivali.
Ali morate shvatiti da su mladi zarađivali.
Bio sam diler i dilao sam heroin i kokain.
Tada sam dobivao 20 000 na tjedan. To je bilo bogatstvo.
Sal je bio najbolja veza za koku.
Nikad mi nije naplaćivao, a uvijek je imao kokain.
Svi su prodavali drogu.
To je bilo pravilo kojega se nitko nije pridržavao.
Osim tipova poput mojeg oca, stare škole.
Dečki su mom ocu dolazili s kovčezima heroina
i govorili: „Zaradi nekoliko stotina tisuća.”
Rekao je da ne želi to sranje. Pitao sam ga šali li se.
„Ne želim to. To je krvavi novac.
Ti si ubojica. Brine te krvavi novac?”
Rekao je: „Mene će ubiti.
Ja ću poslužiti kao primjer.”
Johnova je ekipa shvatila da su u teškoj situaciji
i da će doći taj dan obračuna.
Svi se boje, Johne.
Jebeš ih. Ne bojimo se. Ja se bojim kad imam tri oklade
i izgubim. Onda se bojim.
Koji me kurac briga za ovo sranje?
John se okružio grubijanima.
Jer je znao što će učiniti
i htio je biti jak.
Tjedan ili dva prije nego što je Paul Castellano ubijen,
Paul je zaobišao Johna
i imenovao Tommyja Bilottija za zamjenika.
To je bila velika pogreška.
John se pitao zajebava li ga.
John je mislio da je on sljedeći.
Ne želimo tebe i Bilottija.
Što se Johna ticalo, to je bio šlag na torti.
Da sam John Gotti, rekao bih:
„Vidi ga. Želi mi ubiti brata.
Nije postavio mene za zamjenika nego Tommyja Bilottija.
To znači da će me napasti.”
Taj gad.
Pokvareni gad. Nikad neće biti drukčiji.
Bum! Pokvareni gade!
Paul Castellano zna da je John prijetnja
i želi se riješiti Johna.
Napomenuo je nekomu da će se pobrinuti za Johna Gottija
nakon Božića.
John Gotti je gangster.
Johna Gottija nije briga za Božić.
Ubij ili će te ubiti. To je bilo to. Kap koja je prelila čašu.
Jedna je vrpca snimljena u lipnju 1985.
Nije se dobro čulo.
NEČUJNO
Već smo je čuli, ali nismo previše obraćali pozornost.
Zatim smo je stalno slušali.
Znaš što ćemo onda? Tommy i onaj drugi tip…
Ubit ćemo ih.
Znaš što ćemo onda? Tommy i onaj drugi tip… Ubit ćemo ih.
Bili smo uzbuđeni.
Sad razgovaramo o mogućem zločinu.
Naime, u prosincu 1985. ubijeni su Paul Castellano i Tommy Bilotti.
John Gotti postao je glavna meta.
FBI
Istražujemo Johna, nadziremo ga.
Ali John Gotti više neće ubiti nekoga na ulici.
To će narediti drugima.
To je dokaz do kojeg moram doći.
Morali smo prisluškivati tipa poput Johna Gottija
da ih strpamo u zatvor.
Planirali smo ubaciti uređaje za prisluškivanje u njihov klub.
Saznali smo da je OCTF to učinio prije nas.
To je cijena koju platiš kad napadneš Gottija.
Puno je tu ega. Drugi ga žele optužiti.
Slučaj karijere za tužitelja ili agenta.
Bruce je mislio samo na jedno:
na obitelj Gambino.
Ništa mu drugo na svijetu nije bilo važnije. To je bilo njegovo.
Nisi mu se smio petljati u posao.
Kao da…
Nisu nas voljeli. Nismo radili s njima. Neću ulaziti u to.
Tada smo bili jedini u New Yorku.
Nastavili smo sa slučajem.
26. prosinca ponovno smo aktivirali uređaje za prisluškivanje u klubu.
Opet smo prisluškivali Gottija.
Onda smo naletjeli na glavni zgoditak.
Bilježili smo razgovore koje nitko drugi nije mogao čuti
tek nakon što je postao mafijaški šef.
Nije dopuštao neposluh.
Misliš da imaš posla s budalom? Reći ću ti nešto.
Mogao bih vas sve slomiti i ne bih prekršio nikakvo pravilo.
Tako to radi novi šef.
Ljudi su hvalili Johna Gottija. Pričao je kako su ga hvalili.
Kaže: „Johne, oduvijek sam znao.
Oduvijek sam znao da ćeš biti šef.
Tako se ponosim. Kunem se Isusom Kristom. Ti si Isus Krist.”
Saznaje na čemu je Paul Castellano zarađivao.
To je to.
To je to?
Čini se da imaš 50 milijuna dolara.
Snimali smo sjajne razgovore, govorio je
kako dobivaju novac s obale, od građevine,
od svih kapetana, svih posilnih.
Najbolje je što navodi puna imena.
Joe Butch. Frankie DeCicco. Joe Gallo.
Jimmy Coonan. Bobby Kabert. Tony Lee. Sonny Ciccone. Tommy Gambino.
Vidjeli smo da je gusjenica izašla iz čahure.
Postao je leptir.
Šef obitelji Gambino.
Snimali smo sve te razgovore.
Kad je John postao šef, grad je bio naš.
Imali smo sve, sve sindikate, sve poslove.
Nisi mogao zidati, betonirati.
U svemu su imali prste.
Znam da su ucjenjivali vlasnike velikih tvrtki.
Plaćali su. Bojali su se jer je tip strašan.
Nama nije.
Nama je to bilo sjajno. Kako je bilo sjajno!
Zarađivali smo 90 000 ili 100 000 dolara svaki dan.
Svaki dan. To je golem novac.
Policija će biti stroga s nama.
Ako mogu dobiti godinu dana bez smetnji,
složit ću posao koji neće moći slomiti.
Nikad ga neće uništiti.
- Bit će dobro. - Kakva će to biti ostavština!
Nakon ubojstva Paula Castellana, John Gotti nije optužen.
Gottijev odvjetnik je rekao
da ga savezni agenti nisu ništa pitali.
Nisu ni tražili razgovor.
Onda se pojavio slučaj.
Stari slučaj oko fizičkog napada,
svađe oko parkirališta.
Gottija je čekao slučaj u Queensu, na domaćem terenu.
U njega je bio uključen serviser hladnjaka koji se zvao Romual Piecyk.
VELJAČA, 1986.
Otprilike 18 mjeseci prije Castellanova ubojstva,
Piecyk se vraćao kući s posla u Queensu.
Nepropisno parkirani auto blokirao mu je prolaz.
Zato je počeo trubiti.
NEMA PARKIRANJA NEMA STAJANJA, NEMA ŠALE
John Gotti ga udario.
Izbila je tučnjava na ulici.
Mi smo rekli: „Zbilja?
Toliko je glup da udari nekoga usred bijelog dana?”
Ali tog je dana očito poludio.
Piecyk je bio jako ljut i otišao je potražiti policajce.
Zatekli su Johna Gottija i prijatelja pa su ih uhitili.
Četvorica policajaca uhitila su Gottija nekoliko minuta nakon napada.
To je bilo 1984.
Idemo na početak 1986.
VELJAČA, 1986. PRVO SUĐENJE
Okružni tužitelj Queensa želi mu suditi za napad i pljačku.
Bio sam odvjetnik u uredu okružnog tužitelja.
Jednostavniji slučaj s mafijašem ne možete imati.
Imate svjedoka. Uhićen je nekoliko minuta nakon napada.
Nismo se bojali da će to ugroziti
Castellanovo ubojstvo.
Čak su se i naši doušnici smijali.
Iako se nije činilo baš ozbiljno,
ako uzmete u obzir Gottijev dosje, bilo je jasno da će kazna biti viša
i da ga čeka do 15 godina zatvora.
Ako ga osude, za njega će to biti ozbiljno.
Slučaj je pokrenut kad je John Gotti bio kapo,
jedan od 20 ili 30 kapetana obitelji.
Možete li zamisliti?
Podneseš prijavu protiv nekoga koga ne poznaješ
jer te napao na ulici,
a onda saznaš da je on novi kum.
NOVI KUM NA ČELU OBITELJI GAMBINO
Pripremajući se za suđenje, pokušao sam kontaktirati Romuala Piecyka.
Nigdje ga nisam mogao naći.
Nije živio na istoj lokaciji. Njegovi podaci nisu vrijedili.
Nisam imao svjedoka.
Slučaj je ovisio o svjedočenju Romuala Piecyka.
Činilo mi se kao da je nestao s lica Zemlje.
Naš je posao tražiti, maltretirati i ubijati svjedoke.
Otac mi je govorio da ne možeš zaraditi u zatvoru.
Kad nas netko uvali u nevolju,
učinit ćemo sve da ostanemo slobodni.
HITNA SLUŽBA
Na kraju ga je policija pronašla u bolnici u okrugu Nassau.
SVJEDOK PROTIV GOTTIJA U BOLNICI
Kad sam ga vidio s povezom, što sam mogao pomisliti?
Gotovo kao u lošem filmu.
Kažu da je poznati kum.
Više nije htio svjedočiti.
Nije imao izbora, nije imao nikakvog izbora.
Bio je svjedok. Svjedok koji je prisiljen svjedočiti.
SUĐENJE KUMU
Romual Piecyk i njegova žena Jeanette žive u strahu
otkako je Piecyk okrivio ovog čovjeka, šefa mafijaške obitelji Gambino,
Johna Gottija, prije 18 mjeseci.
Situacija kao stvorena za medije.
Evo Johna Gottija na sudu.
Napokon, tip za kojeg su nam rekli da je osmislio ubojstvo mafijaškog šefa
došao je pred nas.
Kao da je stvoren za tu ulogu.
Izgledao je kao kum. Oblačio se kao kum.
Bio je kum.
Mafija prije Johna Gottija,
činilo se da su to starci u zgužvanim odijelima ili trenirkama.
Nisu bili baš privlačni.
On je ušao kao filmska zvijezda.
Došao je u odijelu od 2000 dolara,
s ručno oslikanom kravatom, prstenom na malom prstu, frizurom.
Bio je svjestan novinara.
Svjestan kako će izgledati u javnosti.
- Imate li što reći o ovom slučaju? - Ne.
O optužbama protiv vas. Kažu da su čovjeka preplašili?
Meni se ne čini takvim.
Nije bio poput ostalih mafijaških šefova
i volio je pozornost. Nije se skrivao, nije rekao:
„Maknite se!” Nije vas tjerao.
Samo je prošao kroz to.
Kao da se Crveno more razdijelilo za Johna Gottija.
Kamere su bile posvuda.
„Tu sam. Bit ću u središtu pozornosti, hvala.”
Zbunjeni su.
Piecyk je svjedočio.
Pitao sam ga:
„Pogledajte po sudnici. Možete li identificirati
pojedince koje ste opisali?”
Pogledao je prema stropu.
Sjedili su pred njim.
Nije pokazao na njih i rekao: „Vi ste mi to učinili
i zato smo ovdje.” Rekao je: „Ne znam.”
Ključni svjedok na suđenju Johnu Gottiju
doživio je iznenadni napadaj amnezije.
Mislite li da je svjedok nekako prisiljen?
Vjerujem da se boji i da je svjedočio u strahu za svoj život.
Sutkinja Ann Duffyy odbacila je sve optužbe protiv Gottija.
- Nisu zbunjeni. - Imate li komentar?
Nakon što je Piecyk svjedočio, New York Post imao je fantastičan naslov.
„Gottiv je.”
I rodila se legenda.
Mislim, nakon toga, zaboravi. Nisu prestajali o Johnu Gottiju.
GOTTI SE IZVUKAO
Gotti je popunio prazninu.
Gotti je postao poznat u New Yorku
u vrijeme krize s beskućnicima,
kad je harala epidemija cracka,
kad je Reagan uništavao sindikate.
Tu je bio početak razlike u bogatstvu.
Te su vijesti bile sumorne u New Yorku 80-ih.
Kad netko dođe i izgleda kao superjunak,
sviđa nam se. Sredio ih je.
New York je takav grad. Sredio ih je. Sviđa nam se.
Bio je na naslovnici New York Magazinea.
Ima moć. Dopire do ljudi.
I to se samo nastavilo.
Ovo je bio početak ere tabloida i ljudi su bili fascinirani.
To je stvoreno za tabloide, za ovaj grad.
Stvoreno je za maštu javnosti.
To je učinio John Gotti. Zaokupio je maštu javnosti.
Mediji su mu pomogli.
Mafijaši su egomanijaci.
John je bio egomanijak.
Svi mafijaši, čak i ja,
seremo kad kažemo da ne volimo čitati.
Vole čitati o sebi u novinama.
Kad sam prvi put vidio svoje ime u novinama, bio sam oduševljen.
Tog sam petka izašao i ludovao.
Bio sam kao zvijezda. Sigurno je tako bilo i Johnu.
Nije me briga što mi bilo tko kaže. Znam tko je tko u ovom gradu.
Da, bilo je uzbudljivo.
Ali na kraju smo svi to platili.
FBI
Kad istražuješ ubojstvo,
na kraju ti ponestane tragova.
Trebali smo nešto novo da riješimo slučaj.
Snimali smo neke razgovore koji su spominjali zločine, ali ne dovoljno
da bismo imali čvrsti slučaj.
Vlada kaže da Gotti vodi obitelj Gambino, najveću mafijašku obitelj u zemlji.
Ali Gotti je slobodan čovjek.
Kad je John Gotti postao šef obitelji Gambino,
FBI ga nije mogao optužiti.
OCTF ga nije mogao optužiti.
Ali mi smo mogli.
Imali smo jak slučaj protiv njega i htjeli smo ga optužiti.
Zovem se Diane Giacalone i bila sam pomoćnica tužitelja
za istočni okrug New Yorka.
MINISTARSTVO PRAVOSUĐA
Kum večeras ima velik problem.
John Gotti mogao bi se naći u zatvoru za tjedan dana.
Piecykovo suđenje bilo je samo predjelo.
Prelazimo na glavno jelo, na suđenje na saveznoj razini
u istočnom okrugu u Brooklynu, američka vlada protiv Johna Gottija.
Optužen je za ubojstvo,
ilegalno kockanje, lihvarenje i krađu s kamiona.
Savezni sudac odlučio je da se Gotti mora suočiti s optužbama za lihvarenje.
Vlada ga je imala u šaci.
ORGANIZIRANI KRIMINAL
NATJEČAJI
Moj je otac čitao novine i rekao:
„S nama je gotovo. Gotovi smo.”
Oprostite, Johne!
Imali smo dovoljno dokaza da osudimo Johna Gottija i ekipu.
Ali nismo bili spremni na oluju koja je uslijedila.
Prijevod titlova: Jelena Šestak